CELEX: 62007CA0404
Language: bg
Date: 2008-10-09 00:00:00
Title: Дело C-404/07: Решение на Съда (трети състав) от 9 октомври 2008 г. (преюдициално запитване от Fővárosi Bíróság — Република Унгария) — Наказателно производство, започнато от Győrgy Katz/István Roland Sós (Полицейско и съдебно сътрудничество по наказателноправни въпроси — Рамково решение 2001/220/ПВР — Правно положение в наказателното производство на пострадалия от престъпление — Частен обвинител, който поддържа обвинение вместо прокурора — Показания на пострадалия от престъпление в качеството на свидетел)

22.11.2008   
            
            
               BG
            
            
               Официален вестник на Европейския съюз
            
            
               C 301/11
            
         Решение на Съда (трети състав) от 9 октомври 2008 г. (преюдициално запитване от Fővárosi Bíróság — Република Унгария) — Наказателно производство, започнато от Győrgy Katz/István Roland Sós
   (Дело C-404/07) (1)
   
   (Полицейско и съдебно сътрудничество по наказателноправни въпроси - Рамково решение 2001/220/ПВР - Правно положение в наказателното производство на пострадалия от престъпление - Частен обвинител, който поддържа обвинение вместо прокурора - Показания на пострадалия от престъпление в качеството на свидетел)
   (2008/C 301/20)
   Език на производството: унгарски
   Препращаща юрисдикция
   Fővárosi Bíróság
   Страни в наказателното дело по главното производство
   Győrgy Katz/István Roland Sós
   Предмет
   Преюдициално запитване — Fővárosi Bíróság — Тълкуване на членове 2 и 3 от Рамковото решение на Съвета от 15 март 2001 година относно правното положение в наказателното производство на жертвите от престъпления (ОВ L 82, стp. 1, Специално издание на български език 2007 г., глава 19, том 3, стр. 104) — Национална правна уредба, която изключва възможността за свидетелски показания на пострадалия в наказателно производство, започнато от същия в качеството на заместващ частен обвинител.
   Диспозитив
   Членове 2 и 3 от Рамково решение 2001/220/ПВР на Съвета от 15 март 2001 година относно правното положение в наказателното производство на жертвите от престъпления трябва да се тълкуват в смисъл, че те не задължават дадена национална юрисдикция да даде възможност пострадалия от правонарушение да бъде изслушан като свидетел в рамките на производство, започнато по заместващо частно обвинение като разглежданото по главното производство. Въпреки това, при липса на такава възможност, на пострадалия трябва да може да бъде разрешено да даде показания, които да могат да се вземат предвид като доказателство.
   
      (1)  ОВ C 283, 24.11.2007 г.